Ghid de utilizare Cyber-shot
Imprimare
Prima pagină > Probleme tehnice > Probleme tehnice > Acumulatorii şi alimentarea

## Acumulatorii şi alimentarea

Nu puteţi introduce acumulatorii în aparatul foto.

- Verificaţi dacă acumulatorii sunt aşezaţi în direcţia corectă şi introduceţi-i până când clapeta de scoatere a acestora se blochează.

Nu puteţi porni aparatul foto.

- După ce aţi introdus acumulatorii în aparatul foto, pot trece câteva minute până când aparatul foto porneşte.

- Verificaţi dacă acumulatorii sunt introduşi corect.

- Acumulatorul se va descărca de la sine chiar dacă nu îl utilizaţi. Încărcaţi acumulatorul înainte de utilizare.

- Verificaţi dacă tipul de acumulatori este NP-BN sau NP-BN1.

Aparatul foto se închide brusc.

- În funcţie de aparatul foto şi de temperatura bateriei, aparatul foto se poate închide automat, din motive de protecţie. În acest caz, pe ecran apare un mesaj înainte ca aparatul foto să se închidă.

- Dacă nu utilizaţi aparatul foto pentru o anumită perioadă de timp atunci când este pornit şi atunci când [Mod Eco] este setat la [Standard] sau la [Max], acesta se închide automat, pentru a se evita descărcarea acumulatorilor. Porniţi din nou aparatul foto.

- Dacă nu utilizaţi aparatul pentru o anumită perioadă în timp ce acesta este pornit şi funcţia [Mod Eco] este setată la [Dezactivat] sau dacă aparatul este conectat la adaptorul CA pentru alimentare, ecranul se stinge automat, pentru a se evita arderea sa. Atingeţi din nou ecranul pentru afişare. (numai pentru modelul DSC-TX66)

Indicatorul de energie rămasă nu este corect.

- Acest fenomen apare atunci când utilizaţi aparatul foto în locuri foarte calde sau foarte reci.

- Bateria se uzează în timp şi prin utilizare repetată. Dacă, între încărcări, observaţi că energia bateriei scade prea repede, este posibil să fie nevoie să înlocuiţi bateria cu una nouă.

Ledul Pornire/oprire/Încărcare al aparatului foto se aprinde intermitent în timp ce bateria este încărcată.

- Verificaţi dacă tipul de acumulatori este NP-BN sau NP-BN1.

- Ledul Pornire/oprire/Încărcare al aparatului foto se aprinde intermitent, lent, atunci când utilizaţi acumulatori care nu au fost folosiţi o perioadă lungă de timp. În această situaţie, scoateţi acumulatorii din aparatul foto şi reintroduceţi-i.

- Pentru informaţii suplimentare, consultaţi secţiunea „Acumulatorul”. [Detalii]

Bateria nu s-a încărcat chiar dacă ledul Pornire/oprire/Încărcare se stinge şi încărcarea este încheiată.

- Acest lucru se întâmplă atunci când încărcaţi acumulatorii într-un loc cu temperaturi foarte ridicate sau foarte scăzute. Încărcaţi acumulatorii în intervalul de temperatură recomandat, între 10 °C şi 30 °C.

Sus